**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 58/14-1**

**Podgorica, 10.05.2016.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br. 14/70848 od 13.10.2014. godine izjavljene radi poništaja rješenja Elektroprivrede Crne Gore AD Nikšić broj: 10-00-55747 od 23.09.2014.godine, na osnovu člana 38 Zakona o slobodnom pristupu informacijama (“Sl.list Crne Gore”, br0.44/12) i člana 238 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 16.07.2015. godine, donio:

**R J E Š E NJ E**

Žalba se usvaja.

Poništava se rješenje Elektroprivrede Crne Gore AD Nikšić broj: 10-00-55747 od 23.09.2014. godine u dijelu kojim je odlučeno u dijelu zahtjeva a koji se odnosio na dostavljanje ugovora koje je Elektroprivreda Crne Gore AD Nikšić zaključila sa firmom „ A2A S.p.A. Brescia u 2011.godini.

Odobrava se pristup informaciji po zahtjevu br. 14/70848 od 12.06.2014. godine i obavezuje se Elektroprivreda Crne Gore AD Nikšić, da dostavi informaciju podnosiocu zahtjeva NVO Mans i to kopiju: svih ugovora koje je Elektroprivreda Crne Gore AD Nikšić zaključila sa firmom „A2A“ italijanskom kompanijom u 2011.godini, u roku od pet dana od dana kada je podnosilac zahtjeva dostavio dokaz o uplati troškova postupka Elektroprivredi Crne Gore AD Nikšić.

Obavezuje se NVO Mans da na ime troškovi postupka uplati 0,40 EURA u korist Budžeta Crne Gore na žiro račun br.907-0000000083001-19 u roku od pet dana od dana prijema rješenja i dostavi dokaz o izvršenoj uplati Elektroprivredi Crne Gore AD Nikšić.

Rješenje Elektroprivrede Crne Gore AD Nikšić broj: 10-00-55747 od 23.09.2014. godine u dijelu kojim je odlučeno u dijelu zahtjeva koji se odnosio na dostavljanje ugovora koje je Elektroprivreda Crne Gore AD Nikšić zaključila sa firmom „ A2A Montenegro“ u 2011.godini ostaje neizmijenjeno.

**O b r a z l o ž e nj e**

Prvostepeni organ je donio rješenje po osnovu podnijetog zahtjeva za slobodan pristup informacijama NVO Mans na način što je odlučeno: „Odbija se zahtjev Mreže za afirmaciju nevladinog sektora – MANS-a br. 14/70848 od 11.06.2014. godine, koji je zaveden kod Elektroprivrede Crne Gore AD Nikšić po brojem 11-00-32066 od 12.06.2014.gofine kao neosnovan.“ U obrazloženju rješenja navodi se da je, razmatrajući predmetni zahtjev, utvrđeno da Elektroprivreda Crne Gore AD Nikšić nije zaključila ugovor sa firmom „A2A Montenegro“ u 2011.godini, pa je zahtjev odbijen iz razloga što nije u posjedu traženih informacija. U daljem se navodi je zahtjev za pristup informacijama u dijelu koji se odnosi na dostavljanje ugovora koje je Elektroprivreda Crne Gore AD Nikšić zaključila sa firmom „A2A S.p.A. Brescia“ u 2011. godini, odbijen jer prema članu 14 stav 1 tačka 5 Zakona o slobodnom pristupu informacijama, organ vlasti može ograničiti pristup informaciji, ili dijelu informacije, ako je to u interesu zaštite trgovinskih i drugih ekonomskih interesa od objelodanjivanja podataka koji se odnose na zaštitu konkurencije. Elektroprivreda Crne Gore AD Nikšić je u skladu sa članom 16 stav 1 Zakona o slobodnom pristupu informacijama sprovela test štetnosti i utvrdila da dokumentacija tražena predmetnim zahtjevom sadrži komercijalno osjetljive podatke, čijim bi objelodanjivanjem mogla biti dovedena u nepovoljan položaj, što bi dovelo do narušavanja trgovinskih i drugih ekonomskih interesa Elektroprivrede Crne Gore AD Nikšić.Regulatorna agencija za energetiku, u opravdane troškove ne privata troškove po osnovu ugovovora za pružanje konsultanskih usluga. Naime, Elektroprivreda Crne Gore AD Nikšić potpisala je sa „A2A S.p.A. Brescia“ ugovor o pružanju konsultantskih usluga i da trošak po osnovu takvih ugovora ne predstavlja opravdane troškove poslovanja odnosno ne čini regulatorno dozvoljen prihod i samom tim ne utiče na tarife – cijene električne energije što dovodi do toga da ne postoji interes javnosti da bude upoznata sa traženom informacijom. U osporenom rješenju se navodi da je za dostavu tražene informacije ozbirom da su upitanju strogo poverljivi podaci potrebna saglasnost ugovorne strane „A2A S.p.A. Brescia“ a koju saglasnost nijesu dobili te da bi Elektroprivreda Crne Gore dostavljanjem tražene informacije postupila suprotno odredbama predmetnog ugovora.

Protiv ovog rješenja u zakonskom roku podnosilac zahtjeva je uložio žalbu. U istoj se u bitnom navodi da rješenje pobija zbog pogrešne primjene materijalnog propisa i povrede pravila postupka. Da je dana 11. juna 2014.godine upućen zahtjev za pristup informacijama kojim je od Elektroprivrede Crne Gore AD Nikšić tražena kopija svih ugovora koje je Elektroprivreda Crne Gore AD Nikšić zaključila sa firmom „A2A“ (uključujući italijansku kompaniju i crnogorsku podružnicu te kompanije „A2A Montenegro“) u 2011.godini, te da je dana 25.septembra 2014.godine je dostavljeno rješenje kojim se zahtjev za slobodan pristup informacijama odbija. Podnosilac žalbe u bitnom navodi da je prvostepeni organ u osporenom rješenju u dijelu koji se odnosi na dostavljanje ugovora koje je Elektroprivreda Crne Gore AD Nikšić zaključila sa firmom „A2A S.p.A Brescia u 2011.godini odbijajući zahtjev se pozvao na ograničenje pristupa traženoj informaciji koju propisuje članu 14 stav 1 tačka 5 Zakona o slobodnom pristupu informacijama, na način što organ vlasti može ograničiti pristup informaciji, ili dijelu informacije, ako je to u interesu zaštite trgovinskih i drugih ekonomskih interesa od objelodanjivanja podataka koji se odnose na zaštitu konkurencije. Da je Elektroprivreda Crne Gore AD Nikšić shodno članu 16 stav 1 Zakona o slobodnom pristupu informacijama sprovela test štetnosti, i utvrdila da dokumentacija tražena predmetnim zahtjevom sadrži komercijalno osjetljive podatke, čijim bi objelodanjivanjem mogla biti dovedena u nepovoljan položaj, što bi dovelo do narušavanja trgovinskih i drugih ekonomskih interesa Elektroprivrede Crne Gore AD Nikšić. U daljem se navodi da je Elektroprivreda Crne Gore AD Nikšić u osporenom rješenju konstatovala da je jedina vrsta ugovora koju je EPCG zaključila sa „A2A S.p.A. Brescia“ ugovor o pružanju konsultantskih usluga, i da trošak po osnovu takvih ugovora ne predstavlja opravdane troškove poslovanja, odnosno ne čini regulatorno dozvoljeni prihod, a samim tim i ne utiče na tarife-cijene električne energije, te da Elektroprivreda Crne Gore AD Nikšić smatra da ne postoji interes javnosti da bude upoznata sa traženim informacijma.Žalilac navodi da Elektroprivreda Crne Gore AD Nikšić u predmetnom rješenju ističe da je za dostavu traženih informacija potrebna saglasnost druge ugovorne strane, obzirom da su isti strogo povjerljivi, a koju saglasnost nijesu dobili od druge ugovorne strane „A2A S.p.A. Brescia“, te da bi u tom smislu, dostavljanjem traženih informacija, Eelektroprivreda Crne Gore AD Nikšić postupila suprotno odredbama predmetnih ugovora. Podnosilac žalbe smatra da čak i kada bi se pristup dijelu informacija mogao ograničiti, svi Ugovori koje je Elektroprivreda Crne Gore AD Nikšić zaključila, ne mogu biti povjerljivi u cjelosti, u suprotnom isti ne bi bili u skladu sa pozitivnim propisima Crne Gore. Da u prilog prethodno navedenom ide i presuda Upravnog suda U.broj 358/10 od dana 14.maja 2010.godine, u kojoj se navodi da se povjerljivost ne može odnositi na čitavu sadržinu Ugovora, u kom slučaju je trebalo dozvoliti pristup nakon brisanja dijela Ugovora kome je pristup ograničen. U daljem je navedeno da prvostepeni organ nije mogao samo paušalnim citiranjem odredbi zakona odbiti zahtjev za slobodan pristup informacijama, a da pri tom nije dao detaljno obrazloženje na njihovo pozivanje, da isti nema pravo da svojevoljno određuje da li postoji interes javnosti za pristup informacijama u njihovom posjedu. Javni interes pristupa svim informacijama u posjedu organa vlasti određen Zakonom o slobodnom pristupu informacijama, a istim su kategorisane informacije kojim se pristup samo ograničava, a ne u potpunosti zabranjuje. Predloženo da Agencija za zaštitu ličnih podataka i slobodan pristup informacijama poništi rješenje broj: 10-00-55747 od 23.09.2014. godine i naloži slobodnom pristupu informacijama.

Savjet Agencije se u smislu člana 40 stav 1 tačka 1 Zakona o slobodnom pristou informacijama obratio zahtjevom br. 8532/14 od 22.12.2014.godine tražeći informaciju koja je predmet zahtjeva za slobodan pristup informacijama 14/70848 te je uz dopis Elektroprivrede Crne Gore AD Nikšić br. 18/15 od 12.01.2015.godine dostavljena su dva Ugovora i to : Services provided by A2A during 2011.godine br. 10-0052530 i Services provided by A2A during 2011.godine br. 10-0052530/2 a koji se isti odnose na usluge koje su pružene u periodu od 01.januara do 31 decembra 2011.godine sa različito preciziranim iznosima naknada.

Nakon razmatranja spisa predmeta i žalbenih navoda i neposredog uvida u dva Ugovora i to : Services provided by A2A during 2011.godine br. 10-0052530 i Services provided by A2A during 2011.godine br. 10-0052530/2 a koji se isti odnose na usluge koje su pružene u periodu od 01.januara do 31 decembra 2011.godine sa različito preciziranim iznosima naknada Savjet Agencije nalazi da je žalba osnovana.

Članom 1 Zakona o slobodnom pristupu informacija je propisano da pravo na pristup informacijama u posjedu organa vlasti ostvaruje se na način i po postupku propisanim ovim zakonom.

Članom 4 Zakona o slobodnom pristupu informacijama je propisano da se pristupom informacijama obezbjeđuje transparentnost rada, podstiče efikasnost, djelotvornost, odgovornost i afirmiše integritet i legitimnost organa vlasti.

Članom 7 Zakona o slobodnom pristupu informacijama je propisano da pristup informacijama je od javnog interesa. Pristup informacijama može se ograničiti samo radi zaštite interesa propisanih ovim zakonom.

Članom 9 stav 1 tačka 2 Zakona o slobodnom pristupu informacijama propisano je da informacija u posjedu organa vlasti je faktičko posjedovanje tražene informacije od strane organa vlasti (sopstvena informacija, informacija dostavljena od drugog organa vlasti ili od trećeg lica) bez obzira na osnov i način sticanja.

Članom 10 Zakona o slobodnom pristupu informacijama propisano je da je informacija dokument ili dio dokumenta u pisanoj, štampanoj, video, zvučnoj, elektronskoj ili drugoj formi, uključujući i njihove kopije, bez obzira na sadržinu, izvor (autora), vrijeme sačinjavanja ili sistem klasifikacije. Pristup informacijama obuhvata pravo traženja i primanja informacija, bez obzira na svrhu i podatke koji su u njima sadržani.

Članom 13Zakona o slobodnom pristupu informacijama je propisano da je organ vlasti dužan da fizičkom i pravnom licu koje traži pristup informaciji (u daljem tekstu: podnosilac zahtjeva) omogući pristup informaciji ili njenom dijelu koju posjeduje, osim u slučajevima predviđenim ovim zakonom.

Članom 14 Zakona o slobodnom pristupu informacijama je propisano da organ vlasti može ograničiti pristup informaciji ili dijelu informacije, ako je to u interesu:1) zaštite privatnosti od objelodanjivanja podataka predviđenih zakonom kojim se uređuje zaštita podataka o ličnosti, osim podataka koji se odnose na: javne funkcionere u vezi sa vršenjem javne funkcije, kao i prihode, imovinu i sukob interesa tih lica i njihovih srodnika koji su obuhvaćeni zakonom kojim se uređuje sprječavanje sukoba interesa, sredstva dodijeljena iz javnih prihoda, osim za socijalna primanja, zdravstvenu zaštitu i zaštitu od nezaposlenosti; 2) bezbjednosti, odbrane, spoljnje, monetarne i ekonomske politike Crne Gore, u skladu sa propisima kojima se uređuje tajnost podataka, označeni stepenom tajnosti; 3) prevencije istrage i gonjenja izvršilaca krivičnih djela, radi zaštite od objelodanjivanja podataka koji se odnose na: sprječavanje izvršenja krivičnog djela, prijavljivanje krivičnog djela i njegovog izvršioca, sadržinu preduzetih radnji u pretkrivičnom i krivičnom postupku, dokaze prikupljene izviđajem i istragom, mjere tajnog nadzora, zaštićenog svjedoka i svjedoka saradnika, efikasnost vođenja postupka 4) vršenja službene dužnosti, radi zaštite od objelodanjivanja podataka koji se odnose na: planiranja inspekcijske kontrole i nadzora od strane organa vlasti, konsultacije unutar i između organa vlasti u vezi sa utvrđivanjem stavova, radi izrade službenih dokumenata i predlaganja rješenja nekog predmeta, rad i odlučivanje kolegijalnih organa, pokretanje i vođenja disciplinskog postupka; 5) zaštite trgovinskih i drugih ekonomskih interesa od objavljivanja podataka koji se odnose na zaštitu konkurencije i poslovnu tajnu u vezi sa pravom intelektualne svojine.

Članom 17 Zakona o slobodnom pristupu informacijama je propisano da je organ vlasti dužan je da omogući pristup informaciji ili dijelu informacije iz člana 14 ovog zakona kada postoji preovlađujući javni interes za njeno objelodanjivanje.

Članom 32 Zakona o slobodnom pristupu informacijama propisano je da je organ vlasti dužan da izvrši rješenje kojim se dozvoljava pristup informaciji u roku od tri radna dana od dana dostavljanja rješenja podnosiocu zahtjeva, odnosno u roku od pet dana od dana kada je podnosilca zahtjeva dostavio dokaz o uplati troškova postupka, ako su oni rješenjem određeni.

Savjet Agencije je poništio rješenje prvostepenog organa broj: 10-00-55747 od 23.09.2014. godine zbog pogrešne primjene materijalnog propisa u dijelu kojim je odlučeno u dijelu zahtjeva a koji se odnosio na dostavljanje ugovora koje je Elektroprivreda Crne Gore AD Nikšić zaključila sa firmom „ A2A S.p.A.Brescia u 2011.godini . Savjet Agencije je u postupku preispitivanja zakonistosti osporenog rješenja izvršio neposredan uvid u dva Ugovora i to Services provided by A2A during 2011.godine br. 10-0052530 i Services provided by A2A during 2011.godine br. 10-0052530/2 a koji se isti odnose na usluge koje su pružene u periodu od 01.januara do 31 decembra 2011.godine sa različito preciziranim iznosima naknada te uzimajući u obzir ugovornu odredbu koja glasi „Each party guarantees to the others the confidentiality of all documents, data and, more generally any information come to its knoweladge during the execution of the Services and/or even after termination od 24 (twenty four) months“ kojom je precizirana ugovorna obaveza svake ugovorne strane da garantuje poverljivost svih dokumenata , podataka i svake informacije do kojih dođu tokom izvršavanja ugovora i ili čak i nakon završetka perioda od 24 mjeseca , te je nesporno je utvrdio da su ugovori proizveli svoje pravno djestvo u momentu podnošenja zahtjeva za slobodan pristup informacijama a to je 12.06.2014.godine jer su odnose na pružanje usluga tokom 2011.godine i da su istekle i dvije godine koje su precizirane samim ugovorima. Savjet Agencije je u konkretnom slučaju utvrdio u smislu člana 4 Zakona o slobodnom pristupu informacijama da postoji potreba činjenja transparetnim rada prvostepenog organa te u cilju javnosti i otvorenosti djelovanja Elektroprivrede Crne Gore AD Nikšić na tržištu Crne Gore utvrdio i da je riječ o informacijama u smislu člana 7 Zakona o slobodnom pristupu informacijama koji su od javnog interesa a kako se odnose na način trošenja ostvarenih prihoda Elektroprivreda Crne Gore AD Nikšić te da i u odnosu na iste postoji interes javnosti da zna o načinu poslovanja obveznika Zakona o slobodnom pristupu informacijama. U konkretnom slučaju kad je riječ o omogućavanju pristupa informacija a to su dva ugovora i to Services provided by A2A during 2011.godine br. 10-0052530 i Services provided by A2A during 2011.godine br. 10-0052530/2 a koji se isti odnose na usluge koje su pružene u periodu od 01.januara do 31 decembra 2011.godine sa različito preciziranim iznosima naknada, Savjet Agencije je utvrdio da postoji preovlađujući javni interes propisan članom 17 Zakona o slobodnom pristupu informacijama. Savjeta Agencije nije prihvatio kao pravno osnovno pozivanje prvostepenog organa na ograničenje propisano članom 14 stav 1 tačka 5 Zakona o slobodnom pristupu informacijama te je u žalbenom postupku utvrdio da u konktetnom slučaju neće nastupiti štetene posledice kako se navodi u osporenom rješenju prilikom sprovodjenja testa štetnosti iz člana 16 Zakona o slobodnom pristupu informacijama a koje se tiču narušavanja trgovinskih i ekonomskih interesa Eletroprivrede Crne Gore AD Nikšić jer su dva Ugovora proizvela svoje pravno djestvo i ne mogu imati za posledicu narušavanje trgovinskog i ekonomskog interesa post factum uz neosnovano pozivanje na zaštitu konkurencije imajući u vidu činjenicu ekonomskog položaja Eletroprivrede Crne Gore AD Nikšić na tržištu elektirčne energije Crne Gore .

Savjet Agencije je utvrdio da je, u ovom konkretnom slučaju, traženoj informaciji pristup ne može u potpunosti ograničiti, u skladu sa članom 14 Zakona o slobodnom pristupa informacijama te upućuje i na presudu Upravnog suda U.broj 358/10 od dana 14.maja 2010.godine prema kojoj povjerljivost informacija se ne može odnositi na čitavu sadržinu Ugovora, jer isti ne bi bio u skladu sa pozitivnim propisima Crne Gore stoga Savjet Agencije odobrava pristup traženoj informaciji podnosiocu zahtjeva u cilju da se Ugovori učine javnim i dostupnim zainteresovanoj javnosti Crne Gore.S obzirom na prednje ,Savjet Agencije je odobrio pristup informaciji po zahtjevu NVO Mans br. 14/70848 od 12.06.2014. godine, pa je prvostepeni organ u obavezi da dostavi traženu informaciju podnosiocu zahtjeva i to kopiju: svih ugovora koje je Elektroprivreda Crne Gore AD Nikšić zaključila sa firmom „A2A“ italijanskom kompanijom u 2011.godini, u roku od pet dana od dana kada je podnosilac zahtjeva dostavio dokaz o uplati troškova postupka Elektroprivredi Crne Gore AD Nikšić.

Kako tražena informacija kojoj se pristup omogućava ima 4 stranice primjenom člana 33 stav 2 Zakona o slobodnom pristupu informacijama i člana 1 Uredbe o naknadi troškova u postupku za pristup informacijama (Sl.list Crne Gore br.02/07) određuje se naknada troškova postupka u ukupnom iznosu 0,40 EURA i to na ime kopiranja 1 stranice po utvrđenoj cijeni od 0,10 eura po jednoj strani koje je podnosilac zahtjeva dužan uplatiti u korist Budžeta Crne Gore na žiro račun br.907-0000000083001-19 u roku od pet dana od dana prijema rješenja i dostavi dokaz o izvršenoj uplati Elektroprivredi Crne Gore AD Nikšić.

Prvostepeni organ dužan je prema članu 32 Zakona o slobodnom pristupu informacijama da izvrši rješenje kojim se dozvoljava pristup informaciji u roku od pet dana od dana kada je podnosilac zahtjeva dostavio dokaz o uplati troškova postupka.

Članom 33 stav 2,5 i 6 Zakona o slobodnom pristupi informacijama je propisano da podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije, u skladu sa propisom Vlade Crne Gore. Troškovi postupka plaćaju se prije omogućavanja pristupa informaciji ako podnosilac zahtjeva ne dostavi dokaz da je uplatio troškove postupka u utvrđenom iznosu, organ vlasti mu neće omogućiti pristup traženoj informaciji.

Rješenje Elektroprivrede Crne Gore AD Nikšić broj: 10-00-55747 od 23.09.2014. godine u dijelu kojim je odlučeno u dijelu zahtjeva koji se odnosio na dostavljanje ugovora koje je Elketroprivreda Crne Gore AD Nikšić zaključila sa firmom „ A2A Montenegro“ u 2011.godini ostaje neizmijenjeno jer podnosilac žalbe u tom dijelu nije izjavio žalbu.

Sa iznjetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**